【混合過關】兆文：再攻直路精明選擇
2024年05月04日 18:38
東網電視
更多新聞短片
第5場「精明選擇」係一匹灰馬，右屁股生了一執白色毛，樣子易認，試閘一再交出好走勢，但谷草3戰卻表現欠奉，上仗初跑同程田草1000米僅負獲亞搵啱出路，今場多快馬，排2檔未必輸蝕，補中唔奇。「萬事快」晨課永遠唔專心，以致一再熱倒，上仗終於得手，總算搵到贏馬方程式，今戰晨課繼續見好，有望維持好演出。「不可擋」差不多每戰都放得出，前速極可靠，有埋黃智弘減7磅之利，爭勝事半功倍。
第10場「嘉應高昇」充滿星味的3歲馬，5戰獲3冠2亞，上仗孭頂磅並克服外檔照樣輕勝，跑出1分8秒19更是季內同程第2快，升上二班必定冇阻力，大有機會成為今季最佳新馬得主。「華麗再勝」早期韁口甚重仍取得佳績，季中後變得更放鬆，當然持續再上，上仗初跑二班入Q有交代，今戰再孭輕2磅相當着數。「包裝必勝」周一拍跳輸畀「紅錢到」反而仲好，周四單跳唔再懶喚醒鬥心。